CELEX: 51985PC0319
Language: el
Date: 1985-06-19
Title: Τροποποιήσεις στην πρόταση οδηγίας του Συμβουλίου που αφορά την εναρμόνιση των νομοθεσιών των κρατών μελών σχετικά με το φορολογικό καθεστώς της μεταφοράς των ζημιών των επιχειρήσεων

9.7.85                             Επίσημη Εφημερίδα των Ευρωπαϊκών Κοινοτήτων                           Αριθ. C 170/3
       Τροποποιήσεις στην πρόταση οδηγίας του Συμβουλίου που αφορά την εναρμόνιση των νομοθεσιών
       των κρατών μελών σχετικά με το φορολογικό καθεστώς της μεταφοράς των ζημιών των επιχειρή­
                                                         σεων (')
                                                   COM(85) 319 τελικό
       (υποβλήθηκαν από την Επιτροπή στο Συμβούλιο βάσει του άρθρου 149, εδάφιο 2 της συνθήκης
                                                 ΕΟΚ, στις 25 Ιουνίου 1985)
                                                      (85/C 170/03)
        1. Το άρθρο 2 αντικαθίσταται με το ακόλουθο κείμενο:
           «Άρθρο 2
           Κατά την έννοια της παρούσας οδηγίας, ως κέρδος ή ζημία μιας χρήσης νοείται το θετικό ή
           αρνητικό αποτέλεσμα μιας επιχείρησης, το οποίο εξευρίσκεται μετά από ενδεχόμενη αντιστάθ­
           μιση με άλλα έσοδα ή με αποτελέσματα καταχωρημένα στο εξωτερικό, στο πλαίσιο μόνιμων υπο­
           καταστημάτων ή θυγατρικών εταιρειών, σύμφωνα με τις φορολογικές διατάξεις του κράτους στο
           οποίο η επιχείρηση φορολογείται.»
       2. Το άρθρο 3, παράγραφος 1 τροποποιείται ως εξής:
           «1. Όταν το αποτέλεσμα χρήσης μιας επιχείρησης παρουσιάζει ζημία, η ζημία αυτή καταλογί­
           ζεται, κατ' επιλογή της επιχείρησης:
           — είτε στο σύνολο των κερδών ενός ή περισσότερων από τα τρία προηγούμενα οικονομικά έτη,
              με χρονολογική σειρά, ή στο μη διανεμόμενο τμήμα αυτών των κερδών, χωρίς να μπορεί να
              γίνει επίκληση του οριστικού χαρακτήρα της επιβολής φόρου αυτών των οικονομικών ετών,
              στη συνέχεια, εφόσον χρειαστεί, η ζημία μπορεί να καταλογιστεί στα κέρδη των επόμενων
              οικονομικών ετών κατά χρονολογική σειρά,
           — είτε στα κέρδη των επόμενων οικονομικών ετών κατά χρονολογική σειρά.
           Η επιχείρηση έχει, εντούτοις, το δικαίωμα να μην καταλογίζει τις ζημίες σε κέρδη που δεν έχουν
           φορολογηθεί στο κράτος όπου αυτή φορολογείται ή που έχουν φορολογηθεί με μειωμένο συντε­
           λεστή.»
       (') ΕΕ αριθ. C 253 της 20. 9. 1984, σ. 5.